**Michael Caine** (alun perin **Maurice Joseph Micklewhite**; s. 14. maaliskuuta 1933 Lontoo) on kahdesti Oscar-palkittu englantilainen näyttelijä.

Nuoruus
-------

Michael Caine (alku­peräiseltä nimeltään Maurice Micklewhite) syntyi vuonna 1933 työ­väen­luokkaiseen perheeseen Bermondeyssa Etelä-Lontoossa. Hänen isänsä oli kalan­kantaja ja äitinsä talouden­hoitaja.

Caine palveli Korean sodassa.

Ura
---

Caine ryhtyi näyttelijäksi saatuaan työ­paikan Horsham Repertory Company -teatterissa. Hän otti esiintyjä­nimensä suosikki­elo­kuvansa *Cainen kapina* (1954) mukaan. Caine sai vuosina 1956–1962 pieniä rooleja elo­kuvissa ja televisiossa sekä pää­osia Edgar Wallacen sala­poliisi­romaanien televisio­kuvauksissa.

Caine teki läpi­murtonsa historiallisessa seikkailu­elo­kuvassa *Zulu* (1964). Sitä seurasi joukko muita merkittäviä rooleja. Kansain­välisen läpi­murtonsa Caine teki elo­kuvassa *Alfie – naisten viettelijä* (1966), jossa hän esitti naisiin­menevää cockneya ja sai suorituksestaan Golden Globe -palkinnon ja Oscar-ehdokkuuden.

1960-luvun lopulla ja 1970-luvun alussa Caine näytteli monessa toiminta­elo­kuvassa, kuten *Riehakas ryöstö* (1969), *Pirullista peliä* (1972, toinen Oscar-ehdokkuus) ja *Man Who Would Be King – Seikkailujen sankarit* (1976).

1980-luvulla Caine sai Oscar-ehdokkuuden pää­roolistaan elo­kuvassa *Tunnit Ritan kanssa* (1983) ja Oscar-palkinnon parhaasta mies­sivu­osasta elo­kuvassa *Hannah ja sisaret* (1986).

Caine palasi televisioon vuoden 1997 mini­sarjassa *Mandela and de Klerk*. Caine sai Oscarin parhaasta mies­sivu­osasta elo­kuvassa *Oman elämänsä sankari* (1999).

Caine kertoi vuonna 2023, että *The Great Escaper* (2023) saattaa jäädä hänen viimeiseksi elokuvakseen.

Yksityiselämä
-------------

Cainen ensimmäinen vaimo (1956–1958) oli englantilainen näyttelijä Patricia Haines. He saivat yhden tyttären. Myös toisen vaimonsa (1973–) Shakiran kanssa Cainella on yksi tytär.

Caine otti vuonna 2016 Michael Cainen viralliseksi nimekseen.

Tunnustukset
------------

*Pääartikkeli: Luettelo Michael Cainen saamista palkinnoista ja ehdokkuuksista*
Caine on saanut uransa aikana kuusi Oscar-ehdokkuutta, joista hän on voittanut kaksi palkintoa sivu­osa­rooleista: ensimmäisen elo­kuvasta *Hannah ja sisaret* (1986) ja toisen elo­kuvasta *Oman elämänsä sankari* (1999). Hän on lisäksi saanut kolme Golden Globe -palkintoa, kaksi Baftaa sekä SAG:n.

Caine aateloitiin vuonna 2000.

Valikoitu filmografia
---------------------

*Pääartikkeli: Michael Cainen filmografia ja teatteriesiintymiset*

* *Zulu* (1964)
* *Salaisen agentin kansio* (1965)
* *Alfie – naisten viettelijä* (1966)
* *Hautajaiset Berliinissä* (1966)
* *Miljardin dollarin aivot* (1967)
* *Riehakas ryöstö* (1969)
* *Tappakaa Carter* (1971)
* *Pirullista peliä* (1972)
* *Man Who Would Be King – Seikkailujen sankarit* (1975)
* *Tuhoparvi* (1978)
* *Tunnit Ritan kanssa* (1983)
* *Hannah ja sisaret* (1986)
* *Tappajahain kosto* (1987)
* *Vaarallisella alueella* (1994)
* *Oman elämänsä sankari* (1999)
* *Austin Powers ja kultamuna* (2002)
* *Hiljainen amerikkalainen* (2002)
* *Batman Begins* (2005)
* *Ihmisen pojat* (2006)
* *The Prestige* (2006)
* *Yön ritari* (2008)
* *Inception* (2010)
* *Yön ritarin paluu* (2012)
* *Interstellar* (2014)
* *Tenet* (2020)

Lähteet
-------

1. 1 2 3 4 5 6 7 8  Flint Marx, Rebecca: Michael Caine Allmoviessa (englanniksi). (Bio­graphy). Viitattu 20.4.2020.
2. ↑  Louis Chilton: Michael Caine, 90, says his next film might be his last before retirement *The Independent*.  21.9.2023. Viitattu 26.9.2023.
3. ↑  Emma Kershaw: Michael Caine's 2 Children: Everything to Know *People*.  18.5.2023. Viitattu 26.9.2023.
4. ↑  Vehmas, Ilona: Michael Caine, 83, on nyt virallisesti Michael Caine – syynä Isis *Ilta­lehti*.  21.7.2016. Helsinki:  Alma Media Suomi Oy. Viitattu 21.7.2016.
5. ↑  Wallius, Anniina: Terrorismi sai näyttelijä Michael Cainen muuttamaan nimensä *Yle Uutiset*.  22.7.2016. Yleis­radio Oy. Viitattu 22.7.2016.
6. ↑  Michael Caine *Academy Awards Data­base*. Viitattu 20.4.2020. (englanniksi)

Aiheesta muualla
----------------

* Kuvia tai muita tiedostoja aiheesta **Michael Caine** Wikimedia Commonsissa

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
	+ 2
* VIAF
	+ 2
	+ 3

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Italia
* Israel
* Yhdysvallat
* Ruotsi
* Latvia
* Japani
* Tšekki
* Australia
* Kreikka
* Korea
* Alankomaat
* Puola

 |
|  |
| Tieteilijät | 
* CiNii

 |
|  |
| Taiteenala | 
* MusicBrainz
* RKD Artists

 |
|  |
| Henkilöt | 
* Deutsche Synchronkartei
* Deutsche Biographie
* Trove
* Elonet
* Yle

 |
|  |
| Muut | 
* SNAC
* IdRef

 |

 |